વિરાટે દામ્બુલામાં પોતાની કરિયરની શરૂઆત કરી અને ત્યાર બાદ તે અહીં આઠ વન ડે રમ્યો. આ મેદાન પર પોતાની કુલ નવ વન ડેમાં વિરાટ જેવો બેટ્સમેન હજુ એક પણ અર્ધસદી ફટકારી શક્યો નથી. તેણે આ મેદાન પર કુલ નવ મેચમાં ૧૬૧ રન જ બનાવ્યા છે. અહીં તેનો સર્વોચ્ચ સ્કોર ૩૭ રનનો છે. છેલ્લી વાર વિરાટ આ મેદાન પર ઓગસ્ટ- ૨૦૧૦માં રમ્યો હતો. હવે સાત વર્ષ પછી આવતી કાલે વિરાટ ફરી આ મેદાનમાં ઊતરશે. જોકે હવે પરિસ્થિતિ ઘણી બદલાઈ ગઈ છે. વિરાટ હાલ વિશ્વનો ટોચનો બેટ્સમેન બની ગયો છે.